Adɛn Nti na Monkɔ Ɔko?
Nneɛma a yɛabobɔ din wɔ ase ha yi nti na Yehowa Adansefo nkɔ ɔko:
Yetie Onyankopɔn. Bible ka sɛ Onyankopɔn asomfo de “wɔn nkrante bɛyɛ nsɔw” na “wɔrensua akodi bio.”
—Yesaia 2:4.
Yetie Yesu. Yesu ka kyerɛɛ ɔsomafo Petro sɛ: “San fa wo nkrante no hyɛ nea ɛhyɛ, na wɔn a wɔtwe nkrante nyinaa bewu nkrante ano.” (Mateo 26:
52) Yesu asɛm no kyerɛ sɛ n’akyidifo remfa akode nkɔ ko.
Asɛm a Yesu kae sɛ n’asuafo nyɛ “wiase no fã” no, yetie, enti yɛmfa yɛn ho nhyehyɛ amanyɔsɛm mu. ( Yohane 17:
16) Yɛnsɔre ntia asraafo dwumadi biara, na sɛ obi pɛ sɛ ɔkɔyɛ sraani a, yensi no kwan.
Yɛdɔ yɛn yɔnko. Yesu ka kyerɛɛ n’asuafo no sɛ ‘wɔnnodɔ wɔn ho.’ ( Yohane 13:
34, 35) Ɛno kyerɛ sɛ Yesu asuafo a wɔwɔ wiase nyinaa bɛyɛ anuanom, enti obiara nni hɔ a ɔbɛtwe tuo ne ne nua akɔko. —1 Yohane 3: 10-12.
Nea tete Kristofo no yɛe. Nhoma bi a wɔato din Encyclopedia of Religion and War ka sɛ: “Yesu akyidifo a wodi kan no ankɔ ko, na wɔamfa wɔn ho anhyɛ sraadi mu,” na mmom wobuu no sɛ “ɛne Yesu dɔ ne n’ahyɛde a ɛse a yɛnnɔ yɛn atamfo no nhyia.” Germanni nyamekyerɛfo Peter Meinhold nso kaa Yesu asuafo a wodi kan no ho asɛm sɛ: “Wɔtee nka sɛ obi rentumi nyɛ Kristoni na ɔnsan nyɛ sraani.”
Nea yɛyɛ de boa ɔman nkɔso
Yehowa Adansefo yɛ ɔmamma pa; yentutu ɔman ase, enti yɛn ho nyɛ hu. Bible ahyɛde a edidi so yi nti, yenya obu ma aban mpanyimfo:
“Momma ɔkra biara mmrɛ ne ho ase nhyɛ atumfoɔ a wɔkorɔn no ase.”
—Romafo 13:1.
“Ɛnde muntua Kaesare de mma Kaesare, na muntua Onyankopɔn de mma Onyankopɔn.”
—Mateo 22:21.
Enti, yedi mmara so tua yɛn tow, na sɛ aban ka sɛ yɛmmoa mpuntu nnwuma a, yɛmpopo yɛn ti.
SUA PII
ƆWƐN-ABAN
Europe Asɛnnibea No Di Ma Wɔn A Wɔn Tiboa Mma Wɔn Kwan Sɛ Wɔnkɔ Sraadi
Read about this milestone decision that now sets a precedent for other European countries.
twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn ayr_Latn twi_Latn twi_Latn twi_Latn twi_Latn eng_Latn